Vyf ontsnap uit polisie-aanhoudingFoto: SAPD, Facebook Vyf mans het Saterdag net voor middernag uit polisieaanhouding by die Hartbeespoort-polisieselle ontsnap. Nicholas Masipa (27) is in hegtenis geneem in verband met ŉ rooftog in November 2012, het kapt. Paul Ramaloko, woordvoerder van die polisie, in ŉ verklaring gesê. Phillip Masingili (33), ook bekend as “Louis Fabian”, is in hegtenis geneem in verband met huisbraak en diefstal in 2012. Samuel Mariti (27) was in aanhouding in verband met ŉ huisroof in 2014. Asley Mayepi (27) is in hegtenis geneem in verband met veediefstal vroeër vanjaar. Die omstandighede rondom hul ontsnapping is nog nie duidelik nie, aangesien daar nie enige tekens is van gedwonge uitgang nie. “Ons ondersoek die saak intern en indien enigiemand ŉ oortreding begaan het, sal die nodige stappe gedoen word,” het genl.maj. Jacob Tsumane, waarnemende provinsiale polisiekommissaris, gesê. Die polisie versoek lede van die publiek om nie die mans te nader nie, maar om eerder maj. Hezekiel Dikgang van die Hartbeespoortdam-polisie by 082 492 3994 te kontak.